АҞӘА, хәажәкыра 10- Sputnik. Автомашьына "Ford Galaxy" Аҟәа, Арратә мҩаҿы амца акит ҳәа аанацҳауеит Аԥсны АҶА.
Ахҭыс азы адырра ҟаҵан хәажәкыра 10, асааҭ 12.32 рзы. Аҭыԥ ахь инеит амцарцәаҩцәеи аиқәырхаҩцәеи.
Амашьына блит, аӡәгьы ԥырхага имоуит.
- "Амра-банк" зырҳәыз рмашьыноуп ҳәа агәҩара ззыҟоу амашьына блит Аҟәа© Foto / МЧС РА
- "Амра-банк" зырҳәыз рмашьыноуп ҳәа агәҩара ззыҟоу амашьына блит Аҟәа© Foto / МЧС РА
Уаанӡа, хәажәкыра 10 асааҭ 12:20 рзы "Амра-Банк" аҟәатәи аофис-цҵа аҟны арҳәра ҟалеит. Абанк аусзуҩцәа ахьчаҩцәа адырра рырҭеит. Аҭыԥ ахь инеиз ашәарҭадаратә усзуҩ арҳәыҩцәа рмашьына дашьҭалеит. Избоз ишырҳәо ала, Volkswagen Transporter амашьына Ford иашьҭалеит Аидгылара амҩаҿы. Убри аан ахысбыжьқәа аҭыԥ рыман.